Universitato Palacký en Olomouc

Universitato Palacký de Olomouc (, ) estas la plej malnova universitato en Moravio, kaj la dua plej malnova universitato en Ĉeĥio (post Karola Universitato). 

Ĝi estis fondita en 1573 kiel jezuita universitato. Ekde 1946 ĝi ricevis la nomon de la historiisto František Palacký.

 Historio 
maldekstra|eta|Sunhorloĝo memorfestanta la kvarjarcentan datreveno
n de Universitato de Olomouc (1573–1973) sur la fasado de la Oficejo de la Rektoro Konstruaĵo

En la 16-a jarcento, la jezuitoj alvenis en Olomouc kaj malfermis la Jezuitan Kolegion . Oni konsideras, ke la universitato estis fondita la 22-an de decembro 1573, kiam imperiestro Maksimiliano la 2-a donis al la Jezuita Kolegio de Olomouc la rajton doni universitatajn diplomojn. La unuaj studentoj estis oficiale enskribitaj en la universitatan registron nur en 1756; la 3-an de oktobro de la sama jaro, la anglo George Warre komencis prelegi pri filozofio.

Dum la Bohemia ribelo (d:Q1785022), ĝi ĉesis siajn agadojn, rekomencante ilin en 1621. En 1778, la universitato estis translokigita al Brno, sed en 1782, imperiestro Jozefo la 2-a eldonis dekreton per kiu ĝi estis translokigita reen al Olomouc, sed samtempe degradita al akademia liceo, ĉar, laŭ la dekreto, universitatoj devis esti nur en Vieno, Prago kaj Lvivo.
Dum la Revolucio de 1848, la studentoj kaj profesoroj de la universitato ludis aktivan rolon flanke de demokratiigo. Imperiestro Francisko Jozefo la 1-a fermis la plimulton de la fakultatoj dum la 1850-aj jaroj kaj aboliciis la universitaton en 1860, lasante en Olomouc, krom la universitata biblioteko, nur sendependan fakultaton pri teologio, kiu fariĝis la bazo por la restarigo de la eduka institucio en 1946 sub la nomo Universitato Palacký (omaĝe al František Palacký - per la akto de la Provizora Nacia Asembleo de la 21-a de februaro 1946). 

En 2019, preskaŭ 22 000 studentoj studis ĉi tie. Nuntempe, la universitato konsistas el ok fakultatoj kaj ofertas pli ol 270 studprogramojn. Krome, tri internaciaj esplorcentroj funkcias ene de la fakultatoj pri naturscienco kaj medicino. Ekde la 1-a de majo 2025, la rektoro de la universitato estas Michael Kohajda.

 Organizo 
La universitato havas la jenajn fakultatojn:

 Teologia Fakultato de Cirilo kaj Metodo (1573)
 Fakultato de Filozofio (1576)
 Fakultato de Juro (1679)
 Fakultato de Medicino (1782)
 Fakultato de Edukado (1946)
 Fakultato de Natursciencoj (1958)
 Fakultato de Sporteduko (1991)
 Fakultato de Sansciencoj (2008)

 Referencoj 

 Eksteraj ligiloj 


 Palacký Universitata Scienco kaj Teknologia Parko
 Palacký Universitata Centro por Nanomateria Esploro
 Biomedicino por Regiona Evoluado kaj Homaj Rimedoj 
 CATRIN


Kategorio:Konstruaĵoj en Olomouc
Kategorio:Informkesto mapligilo sen OSM-rilata ID sur Vikidatumoj
Kategorio:Koordinatoj sur Vikidatumoj
Kategorio:Universitatoj en Ĉeĥio
Kategorio:Moravio